CELEX: 32020R1314
Language: hr
Date: 2020-07-10 00:00:00
Title: Delegirana uredba Komisije (EU) 2020/1314 оd 10. srpnja 2020. o izmjeni priloga II. i III. Uredbi (EU) br. 1307/2013 Europskog parlamenta i Vijeća u pogledu nacionalnih i neto gornjih granica za izravna plaćanja za određene države članice za kalendarsku godinu 2020.

22.9.2020   
               
               
                  HR
               
               
                  Službeni list Europske unije
               
               
                  L 307/1
               
            
         DELEGIRANA UREDBA KOMISIJE (EU) 2020/1314
         оd 10. srpnja 2020.
         o izmjeni priloga II. i III. Uredbi (EU) br. 1307/2013 Europskog parlamenta i Vijeća u pogledu nacionalnih i neto gornjih granica za izravna plaćanja za određene države članice za kalendarsku godinu 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (1), a posebno njezin članak 6. stavak 3. i članak 7. stavak 3.,
         budući da:
         
                     (1)
                  
                  
                     U skladu s člankom 11. stavkom 6. trećim podstavkom Uredbe (EU) br. 1307/2013 nekoliko država članica Komisiju je do 31. prosinca 2019. obavijestile o svojoj odluci o smanjenju iznosa izravnih plaćanja na temelju članka 11. stavka 1. te uredbe i posljedičnom procijenjenom rezultatu smanjenja za kalendarsku godinu 2020.
                  
               
                     (2)
                  
                  
                     U skladu s člankom 14. stavkom 1. šestim podstavkom Uredbe (EU) br. 1307/2013 nekoliko država članica Komisiju je do 31. prosinca 2019. obavijestilo o svojoj odluci da kao dodatnu potporu u okviru Europskog poljoprivrednog fonda za ruralni razvoj (EPFRR) u 2021. stave na raspolaganje određeni postotak svojih godišnjih nacionalnih gornjih granica za izravna plaćanja za kalendarsku godinu 2020.
                  
               
                     (3)
                  
                  
                     Na temelju članka 14. stavka 2. šestog podstavka Uredbe (EU) br. 1307/2013 nekoliko država članica Komisiju je do 8. veljače 2020. obavijestilo o svojoj odluci da za izravna plaćanja za kalendarsku godinu 2020. stave na raspolaganje određeni iznos potpore koji će se financirati iz EPFRR-a u financijskoj godini 2021.
                  
               
                     (4)
                  
                  
                     Na temelju tih obavijesti Delegiranom uredbom Komisije (EU) 2020/756 (2) prilagođene su nacionalne gornje granice i neto gornje granice za izravna plaćanja utvrđene u Prilogu II. odnosno Prilogu III. Uredbi (EU) br. 1307/2013 za kalendarsku godinu 2020.
                  
               
                     (5)
                  
                  
                     Međutim, zbog izvanrednih okolnosti uzrokovanih pandemijom bolesti COVID-19 i posljedičnih mjera za suzbijanje širenja pandemije koje su donijele države članice poljoprivrednici se suočavaju s ozbiljnim poteškoćama. Radi ublažavanja posljedica tih poteškoća određene države članice zatražile su da preispitaju svoje odluke u pogledu prijenosa između stupova. S obzirom na dosad neviđene okolnosti čini se primjerenim te zahtjeve prihvatiti pod uvjetom da preispitani iznosi i odluke ne dovode do povrede legitimnih očekivanja podnositeljâ zahtjeva.
                  
               
                     (6)
                  
                  
                     Danska je obavijestila Komisiju o preispitivanju svoje prethodne odluke priopćene u skladu s člankom 14. stavkom 1. šestim podstavkom Uredbe (EU) br. 1307/2013. Belgija je poništila svoju prethodnu odluku o prijenosu.
                  
               
                     (7)
                  
                  
                     Osim toga, Bugarska, Danska, Hrvatska, Luksemburg i Portugal obavijestili su Komisiju o preispitivanju svojih prethodnih odluka priopćenih u skladu s člankom 14. stavkom 2. šestim podstavkom Uredbe (EU) br. 1307/2013.
                  
               
                     (8)
                  
                  
                     Stoga je potrebno ponovno prilagoditi gornje granice utvrđene u prilozima II. i III. Uredbi (EU) br. 1307/2013 za kalendarsku godinu 2020. kako bi se uključili priopćeni preispitani iznosi i odluke.
                  
               
                     (9)
                  
                  
                     Preispitanim odlukama o kojima je obavijestila Danska ne mijenjaju se njezine nacionalne i neto gornje granice za izravna plaćanja u 2020. Stoga za Dansku nije potrebno prilagoditi gornje granice utvrđene u Delegiranoj uredbi (EU) 2020/756.
                  
               
                     (10)
                  
                  
                     U skladu s člankom 137. stavkom 1. drugim podstavkom Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, Uredba (EU) br. 1307/2013 kako se primjenjuje u 2020. ne primjenjuje se u Ujedinjenoj Kraljevini za godinu podnošenja zahtjeva 2020. Stoga nema potrebe za utvrđivanjem novih gornjih granica za Ujedinjenu Kraljevinu za 2020.
                  
               
                     (11)
                  
                  
                     Priloge II. i III. Uredbi (EU) br. 1307/2013 trebalo bi stoga na odgovarajući način izmijeniti.
                  
               
                     (12)
                  
                  
                     Budući da izmjene uvedene ovom Uredbom utječu na primjenu Uredbe (EU) br. 1307/2013 za 2020. godinu, ova bi Uredba trebala stupiti na snagu sljedećeg dana od dana objave i trebala bi se primjenjivati od 1. siječnja 2020.,
                  
               DONIJELA JE OVU UREDBU:
         
            Članak 1.
            Prilozi II. i III. Uredbi (EU) br. 1307/2013 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. srpnja 2020.
            
               
                  Za Komisiju
               
               
                  Predsjednica
               
               Ursula VAN DER LEYEN
            
         
         
            (1)  SL L 347, 20.12.2013., str. 608.
         
         
            (2)  Delegirana uredba Komisije (EU) 2020/756 оd 1. travnja 2020. o izmjeni priloga II. i III. Uredbi (EU) br. 1307/2013 Europskog parlamenta i Vijeća (SL L 179, 9.6.2020., str. 1.).
      
      
         
            PRILOG
            Prilozi II. i III. Uredbi (EU) br. 1307/2013 mijenjaju se kako slijedi:
            
                        (1)
                     
                     
                        u Prilogu II. unosi za kalendarsku godinu 2020. za Belgiju, Bugarsku, Hrvatsku, Luksemburg i Portugal zamjenjuju se sljedećim:
                        
                                    Kalendarska godina
                                 
                                 
                                    2020.
                                 
                              
                                    „Belgija
                                 
                                 
                                    505 266 ”
                                 
                              
                                    „Bugarska
                                 
                                 
                                    866 720 ”
                                 
                              
                                    „Hrvatska
                                 
                                 
                                    348 281 ”
                                 
                              
                                    „Luksemburg
                                 
                                 
                                    35 276 ”
                                 
                              
                                    „Portugal
                                 
                                 
                                    684 355 ”
                                 
                              
                  
                        (2)
                     
                     
                        u Prilogu III. unosi za kalendarsku godinu 2020. za Belgiju, Bugarsku, Hrvatsku, Luksemburg i Portugal zamjenjuju se sljedećim:
                        
                                    Kalendarska godina
                                 
                                 
                                    2020.
                                 
                              
                                    „Belgija
                                 
                                 
                                    505,3”
                                 
                              
                                    „Bugarska
                                 
                                 
                                    867,1”
                                 
                              
                                    „Hrvatska
                                 
                                 
                                    348,3”
                                 
                              
                                    „Luksemburg
                                 
                                 
                                    35,3”
                                 
                              
                                    „Portugal
                                 
                                 
                                    684,5”